Síðust tvær nætur hafa starfsmenn Bláfjalla unnið hörðum höndum að opnun skíðasvæðisins sem var opið í gær í fyrsta sinn í vetur. Sem stendur eru veður og færð góð og opnað verður klukkan tvö í dag en útlitið fyrir helgina er ekki gott.
Dagurinn byrjaði illa því það var svo hrikalega vont veður hérna en svona upp úr hádegi byrjaði það að dúra niður og við gátum farið út að vinna, bæði menn og tæki og svo fengum við bara 'gorgeous' kvöld í blankalogni og svona jólasnjókoma allan tímann, púður yfir öllu. Þetta var bara draumur í dós.
Að baki hverri opnun liggur mikil vinna sem fer að miklu leyti fram utan hefðbundins vinnutíma.
Troðarastrákarnir vinna 90 prósent allar nætur, eða bara allar nætur og svo náttúrlega ef við lendum í bilunum eins og í gær þá er ekki beðið með að laga það þar til daginn eftir. Það þarf að laga það um nóttina svo að það sé klárt þegar við opnum. Þannig að við fáum oft næturvinnu. Og þannig var það síðustu nótt? Þannig var það síðustu nótt og þar síðustu nótt.
Og nú er færi fyrir þá sem farnið er að lengja eftir því að komast á skíði.
Opnað hefur í Bláfjöllum og skíðatímabilið sunnan heiða hafið. Þeir sem vilja ólmir skíða á aðventunni hafa tækifæri í dag en útlitið er ekki gott næstu daga.